**GARGŽDŲ LOPŠELIS-DARŽELIS „GINTARĖLIS“**

**ALĖ ŠIMAITIENĖ**

**METŲ VEIKLOS ATASKAITA**

2021 m. vasario d. Nr. \_\_\_\_\_\_\_\_

Gargždai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Lopšelio-darželio „Gintarėlis“ strateginio plano prioritetai – bendradarbiavimo plėtojimas ir sveikatos ugdymas.  Strateginiai tikslai:  1. Kurti bendradarbiavimo tradicijas, gerinant kokybišką vaiko ugdymą(si).  2. Kurti aktyvinančią, vaiko raidą stimuliuojančią aplinką.  3. Stiprinti vaiko sveikatą ir užtikrinti saugią aplinką, pasitelkiant bendruomenę, įgyvendinant sveikatos stiprinimo programas, taikant inovacijas.  Mokykloje vaikų ugdymas vykdomas pagal ikimokyklinio ugdymo programą „Vaikystės žingsneliai“, valstybinę Priešmokyklinio ugdymo programą ir Universaliąją sveikatos programą. 2020 metais nuosekliai buvo siekiama užsibrėžtų tikslų, įgyvendinami uždaviniai. Visa mokyklos bendruomenė buvo sutelkta įveikti naujus ekstremaliosios situacijos iššūkius, tenkinant bendruomenės informacinius, socialinius, psichologinius bei emocinius saugumo poreikius. Į kasdieninę veiklą buvo integruojama STEAM metodika, plėtojamos mokytojų skaitmeninio raštingumo kompetencijos, įgyvendinamos SEU programos. Vadovaujantis vaikų pasiekimo aprašu, siekiama atpažinti vaikų ugdymosi pasiekimus ir poreikius. Ugdytojai įgyvendino ugdymo turinį, pritaikė jį kiekvienam vaikui ir stebėjo vaikų pažangą.  Kasmet įstaigoje vykdoma ugdomojo proceso ir pedagoginės veiklos priežiūra. Stebėsenos rezultatai aptariami mokytojų tarybos posėdžiuose, metodiniuose pasitarimuose. Mokyklos savęs įsivertinimui vykdomas ikimokyklinio ugdymo įstaigos vidaus auditas. 2020 m. įsivertinimo metu nustatyti stipriausi veiklos rodikliai: 1.2.3. Įvaizdžio kūrimo kultūra, 2.1.2. Programų tarpusavio dermė, 6.2.1. Strateginio plano ir metinio veiklos plano struktūra ir turinys ir 6.3.1. Vadovų profesinė kompetencija.  Skatinamas mokytojų kvalifikacijos kėlimas. Per 2020 m. 3 mokytojai įgijo mokytojo metodininko kvalifikacinę kategoriją.  Sėkmingai teikiama švietimo pagalba. Dirba 5 mokytojų padėjėjai su specialiųjų ugdymosi poreikių turinčiais vaikais, 2 ugdytiniams išimties tvarka teikiama specialioji pagalba. Parengti individualios pagalbos planai kiekvienam specialiųjų poreikių turinčiam vaikui.  Įvedus karantiną bendruomenė išlaikė ryšius tarp šalies ikimokyklinių įstaigų, dalyvavo Lietuvos darželių „Gintarėlių“ veikloje, toliau palaikė ryšius su JAV Ročesterio katalikiška mokykla ir įgyvendino projektą „Vaikystės lėlės“, kurį finansavo Amerikos lietuvių bendruomenė.  Sėkmingai įgyvendinti projektai: respublikinis gamtosauginis ikimokyklinių ugdymo įstaigų projektas „Mažieji sodeliai“, respublikinis projektas „Žalioji palangė“ ir sportinis projektas „Mažųjų žaidynės“, etnoprojektas „Pajausk vaistažolių galią…“.  Vyko anksčiau įgyvendinto projekto „Aš ir tu, judėkime kartu“ praktinių užsiėmimų – „POUND“ sklaida, organizuotas seminaras rajono pedagogams nuotolinių būdu.  Materialinės bazės stiprinimui skiriamas pakankamas dėmesys. Virtuvė papildyta nauju inventoriumi: šaldytuvu, šaldikliu, indais. Įsigytos priemonės aplinkos priežiūrai: žoliapjovė, ir įvairūs įrankiai. Nupirktas minkštas inventorius vaikų miegamiesiems. Edukacijai įsigijome: 8 išmaniuosius televizorius, 4 interaktyvius kubus iMo Learn, 15 planšečių, personalinių kompiuterių nuotoliniam darbui užtikrinti, 14 interaktyviųjų „Bitučių“ ir kilimėlių, sporto inventoriaus ir muzikos instrumentų naudoti ugdymui salėje. Naujais lauko muzikos instrumentais papildomas muzikinis kiemelis.  Siekiant stiprinti bendruomenės ryšius organizuotas poilsis Karklėje ir rudens sportinis pėsčiųjų žygis „Palanga – Šventoji“. Organizuotos popietės su žymia žolininke J. Balvočiūte ir muzikantu K. Šileika, grojančiu netradiciniu muzikos instrumentu – skrabalais. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Toliau skatinti bendruomenę nuolatinei kaitai, žinių atsinaujinimui, patirties sklaidai | Įgyvendinamas 2020–2022 strateginio plano metų veiklos plano i. Prioriteto „Bendradarbiavimo plėtojimas“ 1. Tikslo „Kurti bendradarbiavimo tradicijas, gerinti kokybišką vaiko ugdymą(si)“ 1.1. Uždavinys „Stiprinti besimokančios bendruomenės siekį“. Naujos komunikavimo formos, galinčios daryti tiesioginę ar netiesioginę įtaką ugdymo(si) proceso kokybei | 1. Dalyvavimas tolimesnėje Lietuvos darželių „Gintarėlis“ sambūrio patirties sklaidoje.  2. Mokytojų ir mokyklų darbo patirties mainai.  3. Projekto „Lyderių laikas 3“ edukologiniai mokymai, šiuolaikinių įgūdžių taikymo sėkmės sklaida.  4. Dalyvavimas projektinėje veikloje. | 1.1. Lietuvos darželių „Gintarėlių“ nuotolinis projektas „Vienybė težydi“ facebook platformoje.  1.2. Lietuvos darželių „Gintarėlių“ virtuali konferencija-konsultacija 2020-12-07.  2.1. Mokytojų patirties mainai – STEAM kūrybinės dirbtuvės. Besimokančių darželių tinklas, pažyma Nr. SR-148.  2.2. Respublikinis virtualus forumas „STEAM išlaisvina vaiko galias“ BDT pažyma Nr. 140.  3.1. Mokymai įstaigoje visai pedagogų bendruomenei „Kaip įtraukti vaikus ir šeimą į STEAM veiklas ikimokykliniame amžiuje“ 2020.10.13, KRSC pažymėjimai Nr. 40211-40237.  3.2. Interaktyvūs projektų pristatymai „Kokybiškos pamokos“ VŠĮ „Švietimo tinklas“ pažymėjimas Nr. 17146.  4. Respublikos švietimo įstaigų mokytojų ir vadovų video projektai,  nuotoliai seminarai, konsultacijos [mokymosi.lt](http://www.mokymas.lt/), pedagogas.lt;  internetinių paskaitų- patirties mainų ciklai KRSC ir kt. nuotoliniai renginiai įvairiose platformose. |
| 1.2. Plėtoti tarpinstitucinį bendradarbiavimą, stiprinti socialinius ryšius su vietos bendruomene, kitomis institucijomis | Įgyvendinamas 2020–2022 mokslo metų veiklos plano 1.3. tikslas „Plėtoti bendradarbiavimą su socialiniais partneriais“. Bus siekiama įgyvendinti projektus, dalyvauti renginiuose. | 1. Vykdomi darbai Lietuvos sveikatą stiprinančių mokyklų tinkle.  2. Stiprinami ryšiai su JAV Ročesterio lietuvių bendruomene.  3. Projektai ir renginiai vietos bendruomenėje, veiklos partnerių paieškos.  4. Bendradarbiavimas su vaikų, sergančių cukriniu diabetu klubu „Smalsučiai“. | 1. Patirties pasikeitimas Sveikatą stiprinančių mokyklų tinkle tarp šalies mokyklų. Bendradarbiaujant su Klaipėdos rajono sveikatos biuru gaminamas lopšelio-darželio „Gintarėlis“ tentas, atspindintis SSM veiklą, viziją.  2. Stiprinamas bendradarbiavimas su JAV Ročesterio katališka mokykla, parengtas projektas „Vaikystės lėlės“.  3. Įgyvendinti įstaigos bendruomenės sveikatos projektai, etnoprojekto renginys „Žavadienis“, sportiniai žygiai, iškylos gamtoje. www.gargzdugintarelis.lt  4. Bendradarbiavimas su „Smalsučių“ klubu. Leidinys „Diabeto IQ“ 2020 Nr. 1(5) |
| 1.3. Kurti naujas ir tobulinti turimas edukacines aplinkas | Įgyvendinamas 2020–2022 strateginio plano metų veiklos plano I. Prioriteto „Bendradarbiavimo plėtojimas“ 2. Tikslas „Kurti aktyvinančią, vaiko raidą stimuliuojančią aplinką, pasitelkti bendruomenę“ | 1. Bus apsirūpinta IT priemonėmis vaikams: planšetėmis, išmaniosiomis „Bitutėmis “ ir kitomis šiuolaikinėmis priemonėmis.  2. Įrengtas vaistažolių gojelis, sukurtos priemonės žaidimams ir kitai aktyviai veiklai lauke, išnaudojant takelių ir tvorų funkcionalumą. | 1. Įsigyta interaktyvių priemonių; planšečių, 14 išmaniųjų „Bitučių“, 8 išmanieji televizoriai ir kt.  2. Įrengtas vaistažolių gojelis darbinės bei pažintinės veiklos įgūdžiams ugdyti.  3. Bendruomenės pastangomis įrengtos tvorų edukacijos vaikų laisvalaikiui lauke.  4. Toliau formuojamas muzikinis kiemelis. |
| 1.4. Iki 2020 m. birželio 30 d. parengti Klaipėdos rajono savivaldybės merui įstaigos žmogiškųjų resursų, veiklos išlaidų ir valdomos infrastruktūros optimizavimo strategiją ir veiksmų planą, siekiant mažinti įstaigos išlaikymui skiriamas valstybės ir savivaldybės biudžeto lėšas | Sumažėjusios įstaigos išlaidos pagal 2020 m. įstaigai patvirtintą biudžetą | 1. Iki 2020 m. liepos 10 d. Klaipėdos rajono merui raštu pateikta infrastruktūros optimizavimo strategija ir veiksmų planas.  2. Ne mažiau kaip 8 proc. sumažėjusios įstaigos išlaidos pagal 2020 m. įstaigai patvirtintą biudžetą. | 1. Parengta informacija apie Gargždų lopšelio-darželio „Gintarėlis“ veiklą“, raštas Klaipėdos rajono savivaldybės merui 2020-07-02 Nr. V8-56  2. Buhalterės paskaičiavimu, darbo užmokesčiui neskirta apie 49 000 eurų per metus (įskaitant ir SB lėšų papildymus tarybos sprendimu), todėl galime daryti prielaidą, kad įstaiga sutaupė 8,14 procentų visų gautų SB asignavimų. |
| 1.5. Aktyviai dalyvauti teikiant paraiškas Europos Sąjungos ar valstybės biudžeto lėšomis finansuojamose priemonėse | Įgyvendinti Europos Sąjungos ar valstybės biudžeto lėšomis finansuojami projektai, iš kurių vienas – susijęs su įstaigos infrastruktūros gerinimu | Įgyvendinti ne mažiau kaip du Europos Sąjungos ar valstybės biudžeto lėšomis finansuojami projektai, iš kurių vienas – susijęs su įstaigos infrastruktūros gerinimu | 1.Tarptautinis projektas su JAV Ročesterio katališka mokykla „Vaikystės lėlės“, kurį finansavo JAV lietuvių bendruomenė. (500 eurų)  2. Internetinė sistema ELIIS, siūlanti skaitmeninius sprendimus ikimokyklinio ugdymo įstaigoms, projektas „Kalėdinės aplinkos kūrimas“ (100 eurų) ir leidiniai vaikams.  3. Klaipėdos rajono savivaldybės specialiosios rėmimo programos etninis projektas „Pajausk vaistažolių galią...“ (830 eurų) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |  |
| --- | --- | --- |
| Užduotys | Priežastys, rizikos | |
| 2.1. Praktinis seminaras - „POUND“ rajono pedagogams įvykdytas nuotoliniu būdu. | | Dėl ekstremaliosios situacijos |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Atlikta tėvų apklausa-tyrimas „Šeimos ir įstaigos nuotolinis bendradarbiavimas“. Nuotoliniu būdu analizės rezultatai pristatyti pedagogų bendruomenei | Buvo įvertintos nuotolinio darbo su šeima galimybės, aptartos ir tikslingai numatytos tolimesnės pedagogų profesinio augimo kryptys, IKT plėtra. |
| 3.2. Diegiami pasidalytosios atsakomybės už kiekvieno ugdytinio pažangą principai. Mokymai „Vaiko teisių užtikrinimas ugdymo/švietimo įstaigoje“. VŠĮ Trakų ŠC pažymėjimas Nr. TSC-13019. Sklaida bendruomenėje | Išanalizuotos Vaiko teisių apsaugos teisinio reguliavimo naujovės ir aktualijos, galimybės pastebėti ugdytinių problemas, teikti pedagoginę psichologinę pagalbą vaikui ir šeimai |
| 3.3. Parengti ugdymo organizavimo ekstremaliosios situacijos metu tvarkos aprašai: direktoriaus įsakymas 2020 m. gegužės 14 d. Nr. V1-24 ir direktoriaus įsakymas 2020 m. rugsėjo 1d. Nr. V1-43. Nuolatinis bendradarbiavimas su NVSC. | Vykdomi LR valstybės lygio ekstremaliosios situacijos valstybės operacijų vadovo sprendimai. Darbas įstaigoje organizuotas pagal ekstremaliosios situacijos reikalavimus, organizuotas nuotolinis ugdymas, veikia Covid-19 situacijų valdymo grupė |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)